Robertas Grigas

Robertas Grigas (g. 1960 m. kovo 2 d. Leipalingyje, Lazdijų rajonas) – Lietuvos kunigas, pasipriešinimo sovietiniam okupaciniam režimui dalyvis.

 Biografija 
1967–1978 m. mokėsi Leipalingio vidurinėje mokykloje. Nuo 1976 m. dalyvavo Eucharistijos bičiulių veikloje, blaivybės sąjūdyje. 1978–1982 m. Vilniaus pedagoginio instituto Užsienio kalbų fakultete studijavo vokiečių kalbą ir literatūrą. Su kitais leido ir platino žurnalą „Vytis“, bendradarbiavo Lietuvos katalikų bažnyčios kronikoje, laikraštyje „Aušra“, juos platino. 1982–1984 m. tarnavo SSRS kariuomenėje, viešai atsisakė duoti sovietinio kario priesaiką.LKB Kronika, Nr. 54 // Lietuvio-kataliko kryžiaus kelias sovietinėje armijoje

1985–1988 m. Kiauklių bažnyčios zakristijonas, studijavo pogrindinėje kunigų seminarijoje, 1987 m. gruodžio 7 d. slapta įšventintas kunigu. 1987 m. rugpjūčio 23 d. mitinge Vilniuje pasmerkė Molotovo-Ribentropo paktą.http://www.llks.lt/pdf/apie%20rugpjucio%2023%20mitinga/KGB%20veiksmai%20prie%20mitinguotojus.pdf  Už antisovietinę veiklą persekiotas. Nuo 1988 m. dalyvavo Sąjūdžio veikloje. 1989–1991 m. Labanoro, Kietaviškių kunigas (administratorius), Kaišiadorių vikaras. Per 1991 m. sausio 13 d. įvykius Parlamente aukojo Mišias. 1991–1992 m. Kauno kunigų seminarijos dvasios tėvas. Nuo 1997 m. Lietuvos „Caritas“ federacijos generalinis direktorius. Dirba sielovados darbą Ateitininkų federacijoje, bendradarbiauja katalikų spaudoje.Kas yra kas Lietuvoje. Kraštiečiai. – Kaunas: Neolitas, 2008. – 411 p.

Nuo 1975 m. rašė (slapyvardžiai Rasūnas, Skaidrūnas, Rūtautas), savilaida leido ir nelegaliai platino eilėraščių rinkinius „Benamės svajos“ (išl. 1988 m.), „Kelias Lietuvon“, „Katakombų gėlės“, „Marijos ašara“, parašė atsiminimus apie armiją „Rekrūto atsiminimai“ (1993 m., 2 leid. 1999 m.).

 Bibliografija 
 Benamės svajos: eilėraščiai / Rasūnas. – Vilnius: Lietuva, 1985. – 112 p.
 Rekrūto atsiminimai: Lietuva-Kazachstanas-Lietuva, 1982–1984 / red. D. Linčiuvienė. – Kaunas: Caritas, 1993. – 213 p.: iliustr. – ISBN 9986-461-01-4
 Rekrūto atsiminimai. – 2-asis leidimas. – Vilnius: Katalikų akademija, 1999. – 284 p.: iliustr. – ISBN 9986-592-26-7
 Benamės svajos: eilėraščiai. – Kaunas: Naujasis lankas, 2014. – 333 p.: iliustr. – ISBN 978-9955-03-863-4

 Įvertinimas 
 1992 m. Sausio 13-osios atminimo medalis http://www3.lrs.lt/pls/inter3/dokpaieska.showdoc_l?p_id=293128
 1998 m. Vyčio kryžiaus 3 laipsnio ordinas http://www3.lrs.lt/pls/inter3/dokpaieska.showdoc_l?p_id=61199
 2000 m. Lietuvos nepriklausomybės medalis http://www3.lrs.lt/pls/inter3/dokpaieska.showdoc_l?p_id=293024

 Šaltiniai 

Kategorija:Ateitininkai
Kategorija:Lietuvos kunigai
Kategorija:Lietuvos disidentai
Kategorija:Lietuvos poetai